Răsturnare spectaculoasă de situaţie în lumea pariurilor! În nici 24 de ore, numele lui Teodor Meleşcanu a fost scos din oferta de pariere la alegerile prezidenţiale. Influenţaţi probabil de zvonurile privind implicarea unora dintre candidaţi în dosarul Microsoft şi de riscul unei eventuale decizii nefavorabile în privinţa compatibilităţii lui Klaus Iohannis, oamenii au pariat sume masive pe un iniţial outsider.

Cota ca fostul şef al SIE să intre în turul 2 s-a diminuat de 180 de ori în interval de nici 24 de ore! Aseară, la un euro pariat, ai fi încasat 900 dacă Meleşcanu prindea turul 2. Azi, la prînz, cota acestuia coborîse la 5.00! şi devenise al treilea favorit al bookmakerilor la alegeri, după Ponta şi Iohannis.

Sumele uriaşe mizate i-au alarmat pe cei de la agenţia Winner, care au decis să blocheze bet-urile pe Meleşcanu.

AICI ai cotele anunţate aseară în premieră de GSP.ro